
UZNESENIE VLÁDY SLOVENSKEJ REPUBLIKY

č. 260
z 30. júna 2016
k Návrhu účasti delegácie Slovenskej republiky na XIV. konferencii OSN o obchode a rozvoji (UNCTAD) v dňoch 17. - 22. júla 2016 v Nairobi, Keňa
	Číslo materiálu:
	21159/2016

	Predkladateľ:
	minister zahraničných vecí a európskych záležitostí


Vláda

A. súhlasí

A.1. s Návrhom účasti delegácie SR vedenej štátnym tajomníkom Ministerstva zahraničných vecí a európskych záležitostí SR Lukášom Parízekom na XIV. konferencii OSN o obchode a rozvoji (UNCTAD) v dňoch 17. - 22. júla 2016 v Nairobi, Keňa (ďalej len „delegácia SR“),
A.2. s návrhom smernice pre postup delegácie SR na XIV. konferencii OSN o obchode a rozvoji (UNCTAD);
B. schvaľuje
B.1. Lukáša Parízeka
štátneho tajomníka Ministerstva zahraničných vecí a európskych záležitostí SR 
za vedúceho delegácie SR,

B.2. Petra Brňa
stáleho predstaviteľa SR pri Svetovej obchodnej organizácii 
za 1. alternáta vedúceho delegácie SR,

Františka Dlhopolčeka
veľvyslanca a stáleho predstaviteľa SR pri OSN v Nairobi 
za 2. alternáta vedúceho delegácie SR;
C. splnomocňuje

ministra zahraničných vecí a európskych záležitostí

C.1. menovať ďalších členov delegácie SR;
D. ukladá

ministrovi zahraničných vecí a európskych záležitostí

D.1. vystaviť príslušné poverovacie listiny pre delegáciu SR

do 30. júna 2016

D.2. predložiť na rokovanie vlády informáciu o priebehu XIV. konferencie OSN o obchode a rozvoji

do 31. augusta 2016.
Vykoná:
minister zahraničných vecí a európskych záležitostí 

